**KÚPNA ZMLUVA NA OSOBNÉ MOTOROVÉ VOZIDLO**

Uzatvorená podľa § 409 a nasl. Z. č. 513/1991 Zb. Obchodný zákonník a § 3 ods. 2 Zákona

č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**I. Zmluvné strany**

**Kupujúci:** Knižnica Mateja Hrebendu

**Sídlo:** Hlavné námestie 9/8, 979 01 Rimavská Sobota

**Zastúpený:** Mgr. Rita Herczegová – riaditeľka knižnice

**IČO:** 35987332

**DIČ:** 2021467800

Bankové spojenie: Štátna pokladnica IBAN: SK29 8180 0000 0070 0039 6051

(ďalej len „Kupujúci")

**Predávajúci:**

**Sídlo:**

**Zastúpený:**

**IČO:**

**IČ DPH:**

**DIČ:**

Zapísaný v Obchodnom registri Okresného súdu :

(ďalej len „Predávajúci")

**lI. Preambula**

1. Verejný obstarávateľ vyhlásil v súlade s ustanoveniami Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní"), verejné obstarávanie na zákazku

s nízkou hodnotou postupom podľa § 117 Zákona o verejnom obstarávaní, na predmet obstarávania „Dodanie nového osobného motorového vozidla".

2. Zmluvné strany uzatvárajú túto zmluvu v súlade s výsledkom postupu zadávania zákazky „Nákup nového osobného motorového vozidla".

**III. Predmet zmluvy**

1. Predmetom zmluvy je záväzok Predávajúceho dodať Kupujúcemu osobné motorové vozidlo v zmysle špecifikácie, ktorá je uvedená v Prílohe č. 1 tejto zmluvy (ďalej len „Motorové vozidlo") a previesť na Kupujúceho vlastnícke právo k Motorovému vozidlu za podmienok uvedených v tejto zmluve.

2. Kupujúci sa zaväzuje predmet zmluvy prevziať a zaplatiť zaň dohodnutú kúpnu cenu podľa článku IV. zmluvy.

**IV. Miesto, čas a spôsob dodania**

1. Zmluvné strany sa dohodli, že Predávajúci je povinný odovzdať Kupujúcemu Motorové vozidlo, príslušenstvo Motorového vozidla a súvisiacu dokumentáciu v lehote určenej Kupujúcim, najneskôr do 120 (stodvadsať) kalendárnych dní odo dňa nadobudnutia účinnosti tejto Zmluvy.

2. Miesto dodania predmetu zmluvy: sídlo Kupujúceho – Hlavné námestie 9/8, 979 01 Rimavská Sobota.

3. Akékoľvek náklady spojené s dopravou Motorového na miesto odovzdania znáša Predávajúci.

4. Zmluvné strany o odovzdaní vozidla podľa bodu 2 tohto článku spíšu preberací protokol podpísaný zástupcami oboch Zmluvných strán. Odovzdanie predmetu zmluvy bude vykonané povereným zástupcom predávajúceho - servisným technikom a prevzatie štatutárom kupujúceho, v mieste dodania a v termíne na základe dohody zástupcov zmluvných strán. Predávajúci je povinný vyrozumieť kupujúceho (telefonicky alebo mailom) o pripravenosti predmetu zmluvy k odovzdaniu minimálne 1 pracovný deň vopred. 5. Spolu s predmetom zmluvy budú kupujúcemu odovzdané aj tieto doklady týkajúce sa predmetu dodania:

- daňový doklad

- záručný list

- dodací list alebo preberací protokol.

6. Predmet zmluvy uvedený v čl. III. tejto zmluvy je splnený jeho prevzatím a podpísaním dodacieho listu a preberacieho protokolu zástupcom kupujúceho. Na dodacom liste je predávajúci povinný uviesť výrobné číslo dodávaného predmetu zmluvy (identifikačné znaky) a jeho jednotkovú cenu.

7. V prípade, ak kupujúci preukázateľne odmietne prevziať predmet zmluvy napriek tomu, že predmet zmluvy je pripravený na prevzatie, je splnenie predmetu zmluvy splnené jeho uskladnením u predávajúceho. Predávajúci bude o tejto skutočnosti kupujúceho informovať písomne.

8. Predávajúci vyhlasuje, že Motorové vozidlo dodávané v rámci tejto zmluvy je nové, doteraz nepoužívané, nepoškodené a jeho technické a prevádzkové parametre sa zhodujú s parametrami uvádzanými ich výrobcom.

**V. Kúpna cena**

1.Kúpna cena bola stanovená dohodou zmluvných strán v zmysle Zákona NR SR č. 18/1996 Z. z. o cenách v znení neskorších predpisov a Vyhláškou MF SR č. 87/1996 Z. z., ktorou sa vykonáva Zákon NR SR č. 18/1996 Z. z. o cenách v znení neskorších predpisov takto:

|  |  |  |  |
| --- | --- | --- | --- |
| **Predmet zmluvy** | **Cena bez DPH v €** | **DPH v €** | **Cena s DPH v €** |
|  |  |  |  |

2. Predávajúci vyhlasuje a zaručuje sa, že kúpna cena zahŕňa akékoľvek a všetky náklady, poplatky, dane, výdavky a akékoľvek iné plnenia a náhrady spojené s plnením Predávajúceho podľa tejto Zmluvy vrátane nákladov spojených s vyškolením príslušného zamestnanca Kupujúceho o obsluhe a údržbe vozidla.

3. Pre vylúčenie akýchkoľvek pochybností platí, že Predávajúci nemá nárok na akúkoľvek osobitnú náhradu a/alebo inú formu kompenzácie nákladov, výdavkov alebo iných plnení vynaložených pri plnení svojich povinností podľa tejto Zmluvy. Zmluvné strany sa súčasne pre vylúčenie akýchkoľvek pochybností výslovne dohodli, že Predávajúci nemá nárok na kúpnu cenu prevyšujúcu kúpnu cenu podľa bodu 1 tohto článku Zmluvy.

4. Kúpna cena je splatná na základe daňového dokladu (faktúry) Predávajúceho, ktorá bude vystavená Kupujúcemu pred odovzdaním predmetu zmluvy, aby mohlo byť na vozidlo riadne uzatvorené zákonné poistenie zo strany Kupujúceho. Faktúra musí obsahovať náležitosti daňového dokladu a špecifikáciu ceny. Súčasťou faktúry musí byť preberací protokol, ktorý bude vystavený v deň prevzatia vozidla Kupujúcim.

5. Ak faktúra neobsahuje všetky náležitosti podľa platných a účinných právnych predpisov alebo ak k nej nie je pripojený Preberací protokol, Kupujúci je oprávnený takúto faktúru vrátiť Predávajúcemu na opravu a/alebo doplnenie, pričom na takúto faktúru sa neprihliada; po doručení riadne opravenej a/alebo doplnenej faktúry Kupujúcemu začína plynúť nová lehota splatnosti takto doručenej faktúry.

6. Lehota splatnosti faktúry je 30 dní odo dňa jej doručenia. Pre účely tejto zmluvy sa za deň úhrady považuje deň odoslania príslušnej finančnej sumy z účtu Kupujúceho na účet Predávajúceho.

**VI. Vyhlásenia a záruky**

1. Predávajúci vyhlasuje a zaručuje sa, že:

a) je spôsobilý na plnenie predmetu zmluvy v plnom rozsahu za podmienok stanovených

v tejto Zmluve a je oprávnený disponovať Motorovým vozidlom spôsobom predvídaným

v tejto Zmluve;

b) Motorové vozidlo je nové, nepoužívané treťou osobou, funkčné a spôsobilé na obvyklý účel užívania a nie je zaťažené právom tretej osoby a ani žiadna tretia osoba si takéto práva vo vzťahu k Motorovému vozidlu neuplatňuje a Predávajúci ani nemá vedomosť o tom, že by si takéto práva plánovala uplatniť;

c) povinnosti vyplývajúce mu z tejto Zmluvy uskutoční sám, ak z tejto Zmluvy nevyplýva inak alebo ak Zákon o verejnom obstarávaní neumožňuje inak.

2. Vyhlásenia a záruky uvedené v tomto článku sú pravdivé a presné vo všetkých podstatných aspektoch, nie sú v žiadnom podstatnom a významnom ohľade zavádzajúce

a neopomínajú uviesť žiadnu podstatnú skutočnosť a považujú sa za opakované a trvajúce počas celej doby platnosti a účinnosti tejto Zmluvy.

3. Predávajúci je povinný informovať Kupujúceho o vzniku akejkoľvek skutočnosti alebo jej zmene, ktorá má vplyv na pravdivosť ktoréhokoľvek z vyhlásení uvedených v tomto článku Zmluvy, a to bez zbytočného odkladu.

4. Akákoľvek nepravdivosť alebo porušenie akéhokoľvek vyhlásenia alebo záväzku Predávajúceho uvedeného v tomto článku Zmluvy sa považuje za podstatné porušenie Zmluvy a zakladá právo na odstúpenie od Zmluvy zo strany Kupujúceho; nárok Kupujúceho na náhradu škody tým nie je dotknutý. Tým nie je dotknutá možnosť Kupujúceho odstúpiť od Zmluvy v prípadoch predvídaných príslušnými všeobecne záväznými právnymi predpismi alebo touto Zmluvou.

**VII. Možnosť odmietnuť prebratie predmetu zmluvy**

1.Kupujúci si vyhradzuje právo odmietnuť prevziať predmet zmluvy z dôvodu nedodržania špecifikácie určenej objednávkou, pokiaľ sa zmluvné strany nedohodnú inak.

**VIII. Trvanie a zánik zmluvy**

1. Táto zmluva zaniká:

a) splnením,

b) odstúpením od zmluvy podľa tohto článku zmluvy,

c) dohodou,

d) zánikom ktorejkoľvek zmluvnej strany bez právneho nástupcu.

2. Ak predávajúci poruší povinnosti ustanovené touto zmluvou, tovar má vady. Za vady tovaru sa považuje aj dodanie iného tovaru, ako určuje táto zmluva, čo zakladá pre kupujúceho dôvod na odstúpenie od zmluvy.

3. Kupujúci je oprávnený odstúpiť od tejto zmluvy v prípade, ak:

a) ktorékoľvek vyhlásenie predávajúceho uvedené v tejto zmluve sa preukáže ako nepravdivé, nesprávne, klamlivé či už čiastočne alebo úplne;

b) dodaný predmet zmluvy nemá tie isté funkčné vlastnosti, ktoré boli špecifikované

v súťažných podkladoch;

c) predmet zmluvy má právne vady;

d) predmet zmluvy nie je dodaný v termíne podľa čl. IV tejto zmluvy.

4. Predávajúci je oprávnený od zmluvy odstúpiť v prípade, ak je Kupujúci v omeškaní

so zaplatením kúpnej ceny podľa článku V. zmluvy a k náprave nedôjde ani po predchádzajúcej písomnej výzve Predávajúceho a poskytnutí dodatočnej lehoty na plnenie v trvaní najmenej 30 (tridsať) dní od doručenia písomnej výzvy Kupujúcemu.

5. Odstúpením od zmluvy zanikajú všetky práva a povinnosti zmluvných strán z tejto zmluvy, pričom obidve zmluvné strany sú povinné vrátiť si plnenia poskytnuté pred odstúpením od tejto zmluvy.

**IX. Práva a povinnosti zmluvných strán**

1. Predávajúci je povinný :

a) dodať riadne a včas Motorové vozidlo a súvisiace príslušenstvo a odovzdať doklady

vzťahujúce sa na Motorové vozidlo potrebné na jeho riadne užívanie, a to za podmienok uvedených v tejto zmluve;

b) poskytnúť Kupujúcemu akúkoľvek súčinnosť potrebnú s plnením tejto zmluvy

2. Kupujúci je povinný:

a) riadne a včas dodané Motorové vozidlo (vrátane príslušenstva a súvisiacej dokumentácie) prevziať za podmienok a spôsobom uvedeným v tejto zmluve;

b) za riadne a včas dodané Motorové vozidlo zaplatiť kúpnu cenu podľa článku V. Zmluvy;

c) Motorové vozidlo pri prevzatí prezrieť, či nemá zjavné vady.

**X. Zmluvné pokuty**

1. Pre prípad nedodržania podmienok tejto zmluvy zmluvné strany dohodli nasledovné zmluvné pokuty:

a) pri omeškaní Predávajúceho s dodaním predmetu zmluvy je Kupujúci oprávnený požadovať zaplatenie úroku z omeškania vo výške 0,05% z kúpnej ceny za každý deň omeškania

b) pri omeškaní Kupujúceho so zaplatením kúpnej ceny je Predávajúci oprávnený požadovať zaplatenie úroku z omeškania vo výške 0,05% z nezaplatenej ceny za každý deň omeškania.

**XI. Záruka**

1. Predávajúci poskytuje Kupujúcemu na predmet kúpy záruku 5 rokov alebo

do 100 000 km.

**XII. Záverečné ustanovenia**

1. Zmluvné strany sa dohodli, že záväzkový vzťah, vzniknutý na základe tejto zmluvy sa riadi ustanoveniami Obchodného zákonníka, nakoľko ide o vzťah subjektov, ktorý spadá pod vzťahy uvedené v ustanovení § 261 Obchodného zákonníka.

2. Zmluvu je možné meniť alebo dopĺňať len formou písomných a očíslovaných dodatkov za podmienok ustanovených v § 18 Zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov.

3. Zmluva je vyhotovená v štyroch vyhotoveniach, z ktorých dve vyhotovenia obdrží Kupujúci a dve vyhotovenia Predávajúci.

4. Zmluva nadobúda platnosť dňom podpisu zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR. Zmluvné strany berú na vedomie, že ak by nedošlo k zverejneniu tejto zmluvy v lehote do 3 mesiacov od jej uzavretia, platí, že k uzavretiu zmluvy nedošlo zo zákona.

5. Zmluvné strany vyhlasujú, že si túto Zmluvu prečítali, jej obsahu porozumeli

a vyhlasujú, že táto Zmluva vyjadruje ich vážnu, slobodnú a určitú vôľu, a že nebola uzatvorená v tiesni za nápadne nevýhodných podmienok, na znak čoho ju podpísali.

V Rimavskej Sobote, dňa ......................... V ............................, dňa .......................

Kupujúci : Predávajúci :

............................................................ ............................................................

Mgr. Rita Herczegová

riaditeľka knižnice